
Projektas

PASLAUGŲ VIEŠOJO PIRKIMO – PARDAVIMO SUTARTIS
2025m.   ____________ d. Nr.
Vilnius
             Savivaldybės įmonė „Vilniaus miesto būstas“, juridinio asmens kodas 124568293, buveinės adresas: Naugarduko g. 98, Vilnius, duomenys apie įmonę kaupiami Juridinių asmenų registre, toliau vadinama Užsakovu, atstovaujama __________________, veikiančios pagal įmonės įstatus, ir 
Uždaroji akcinė bendrovė _____________juridinio asmens kodas , buveinės adresas: __________________ duomenys apie bendrovę kaupiami Juridinių asmenų registre,  toliau vadinama Teikėju, atstovaujama _________________, veikiančio pagal bendrovės įstatus,  
toliau Užsakovas ir Teikėjas kiekvienas atskirai vadinamas Šalimi, o kartu – Šalimis, sudarė šią  Archyvinių dokumentų naikinimo paslaugų sutartį  (toliau vadinama Sutartimi). 

I. SUTARTIES OBJEKTAS

1. Vadovaudamiesi šioje Sutartyje nustatytomis sąlygomis ir tvarka Teikėjas įsipareigoja suteikti: Užsakovui įmokų surinkimo paslaugą per SĮ „Vilniaus miesto būstas“ internetinę klientų savitarnos sistemą, suteikiant galimybę atsiskaityti bankiniu pavedimu, naudojant Mokėjimo inicijavimo paslaugą (toliau -Paslaugos), atitinkančią Techninėje specifikacijoje (Priedas Nr. 1) nurodytus reikalavimus, o Užsakovas už tinkamai suteiktas Paslaugas įsipareigoja sumokėti Teikėjui Sutartyje numatytą kainą Sutartyje numatytomis sąlygomis ir terminais.

II. SUTARTIES KAINA IR PASLAUGŲ TEIKIMO TERMINAI

2. Pradinė Sutarties vertė yra 7 000 Eur 00 ct (spetyni tūkstančiai Eur, 0 ct) be pridėtinės vertės mokesčio (toliau – PVM). 
3. Maksimali Sutarties kaina yra 8 470 Eur 00 ct (aštuoni tūkstančiai keturi šimtai septyniasdešimt  Eur, 0 ct) su PVM. Užsakovas gali įsigyti ir mažesnį kiekį Paslaugų nei numatyta maksimali Sutarties kaina. Sutarties galutinė kaina priklausys tik nuo per Sutarties galiojimo laikotarpį įsigyto faktiško Paslaugų kiekio, tačiau ji negali viršyti šiame punkte nurodytos maksimalios Sutarties kainos. Sutarčiai taikoma fiksuoto įkainio kainodara. 
4. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 6 punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
5. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
6. Perskaičiuotieji įkainiai taikomi Paslaugoms, suteiktoms po to, kai Šalys sudaro susitarimą dėl įkainių perskaičiavimo.
7. Nauji įkainiai apskaičiuojami pagal formulę:
a1=a+(k/100×a), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – Pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.), kur
– kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“);
 – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
8. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų (perkančioji organizacija įrašo tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio. 
9. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
10. Sutarties kainą perskaičiuojant antrą ir vėlesnį kartą, perskaičiavimo formulė yra taikoma tik neišpirktoms pagal Sutartį paslaugų apimtims.
11. Visi mokėjimai pagal šią Sutartį atliekami eurais bankiniu pavedimu į Teikėjo nurodytą sąskaitą.

III. ŠALIŲ ĮSIPAREIGOJIMAI

12. Užsakovas įsipareigoja:
12.1. Tinkamai ir sąžiningai vykdyti Sutartį;
12.2. Sutarties vykdymo metu bendradarbiauti su Paslaugų Teikėju, teikiant Sutarties vykdymui pagrįstai reikalingą informaciją;
12.3. Paslaugų Teikėjui, tinkamai įvykdžius sutartinius įsipareigojimus, priimti Sutartyje nustatyta tvarka ir terminais tinkamai suteiktas Paslaugas ir sumokėti Paslaugų kainą;
12.4. Konsultuoti Paslaugų Teikėją visais su Sutarties vykdymu susijusiais klausimais;
12.5. Tinkamai vykdyti kitus įsipareigojimus, numatytus Sutartyje ir teisės aktuose.
13. Teikėjas įsipareigoja:
13.1. Tinkamai ir sąžiningai  vykdyti Sutartį, užtikrinant, kad Paslaugas teiks tik tokią teisę turintys asmenys (įskaitant ir subteikėjus), atsižvelgti į Sutarties vykdymo metu Užsakovo pateiktas pastabas, papildomą informaciją.  
13.2. Savo rizika ir sąskaita Paslaugas teikti tinkamai, profesionaliai, efektyviai, kokybiškai, Sutartyje numatyta tvarka ir terminais, laikantis Sutarties ir  (ar) teisės aktų nustatytų reikalavimų; 
13.3. Nedelsiant informuoti Užsakovą apie bet kokias aplinkybes, kurios trukdo ar gali sutrukdyti Teikėjui suteikti Paslaugas Sutartyje nustatytais terminais bei tvarka;
13.4. Tinkamai vykdyti kitus įsipareigojimus, numatytus Sutartyje ir (ar) teisės aktuose bei užtikrinti, jos visų Sutartyje ir (ar) teisės aktuose nustatytų įsipareigojimų laikytųsi Teikėjo personalas bei kiti asmenys, už kurių veiksmus atsako Teikėjas; 
13.5. PVM sąskaitas – faktūras teikti per informacinę sistemą SABIS.
13.6. Trūkumus atsiradusius dėl netinkamo Teikėjos Paslaugų teikimo pašalinti per 3 (tris) darbo dienas nuo Užsakovo rašytinio pranešimo dėl trūkumų šalinimo gavimo dienos.  

IV. ATSISKAITYMO TVARKA

14. Mokėjimai atliekami eurais tokia tvarka: 
14.1. už suteiktas Paslaugas, nurodytas Sutartyje, atsiskaitoma periodiniais mokėjimais už praėjusį kalendorinį mėnesį. Užsakovas pateiktą PVM sąskaitą faktūrą. Užsakovas už suteiktas Paslaugas apmoka ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos.
15. Teikėjas PVM sąskaitą – faktūrą privalo pateikti per informacinę sistemą SABIS.


V. ŠALIŲ ATSAKOMYBĖ

16. Už kiekvieną žemiau nurodytą aplinkybę, kuri įvyko dėl Teikėjo įsipareigojimų nevykdymo ar netinkamo vykdymo, Teikėjas Užsakovui moka:
16.1. 0,05 procentų dydžio netesybas už kiekvieną uždelstą dieną už Paslaugų trūkumų nepašalinimą. 
16.2. 0,1 procentų dydžio netesybas už kiekvieną uždelstą dieną jei Teikėjas nesilaiko Techninėje specifikacijoje nustatyto termino ir (arba) nesunaikina dokumentų, per užsakyme nurodytą terminą ir (arba) nepateikia akto, kad dokumentai yra sunaikinti konfidencialiai ir saugiai per Techninės specifikacijos 3.3 punkte nustatytą terminą. 
16.3. Tuo atveju, kai Teikėjas pažeidžia konfidencialumo įsipareigojimus, nurodytus Sutarties VI skirsnyje, jam taikoma 10 % bauda nuo pradinės sutarties vertės be PVM už kiekvieną pažeidimo atvejį.  
17.  Už kiekvieną žemiau nurodytą aplinkybę, kuri įvyko dėl Užsakovo įsipareigojimų nevykdymo ar netinkamo vykdymo, Užsakovas Teikėjui moka:
17.1. 0,1 procentų dydžio delspinigius nuo užsakymo vertės (Eur be PVM) už kiekvieną uždelstą dieną, kai Užsakovas vėluoja apmokėti Teikėjo pateiktą sąskaitą per informacinę sistemą SABIS. 

VI. KONFIDENCIALUMAS

18. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
19. Teikėjo darbuotojai privalo būti tinkamai informuoti, supažindinti su tvarkomis, reglamentuojančiomis asmens duomenų tvarkymo reikalavimus, darbuotojai privalo pasirašyti konfidencialumo įsipareigojimus, turi būti ne rečiau kaip kartą per metus organizuojami mokymai asmens duomenų apsaugos temomis. Klientui paprašius, Teikėjas privalo pateikti informaciją, kaip įgyvendinamas šis punktas. 
20. Teikėjas privalo užtikrinti tinkamas technines ir organizacines saugumo priemones asmens duomenų apsaugos srityje. 
21. Teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Užsakovo Tteikėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.  
22. Teikėjas įsipareigoja užtikrinti visos jai žinomos ir (ar) patikėtos Konfidencialios informacijos slaptumą, be Užsakovo išankstinio sutikimo nenaudoti Konfidencialios informacijos nei savo, nei bet kokių trečiųjų asmenų naudai ar komerciniais tikslais, neatskleisti informacijos kitiems asmenims, išskyrus asmenis, kurie turi teisę susipažinti su Konfidencialia informacija, taip pat kitus Užsakovo nurodytus asmenis. 
23. Teikėjas įsipareigoja imtis visų reikalingų priemonių, kad būtų išvengta neteisėto Konfidencialios informacijos panaudojimo ir atskleidimo, nedelsiant informuoti Užsakovą, jeigu sužino ar įtaria, kad Konfidenciali informacija buvo atskleista ar gali būti atskleista neturintiems teisės su ja susipažinti asmenimis.
24. Pasibaigus tarp Teikėjo ir Užsakovo sudarytai sutarčiai, Konfidenciali informacija negali būti atskleista ar platinama ir Teikėjas neturi teisės pasilikti ir platinti bet kokių Konfidencialios informacijos kopijų. 

VII. NENUGALIMA JĖGA (force majeure)

25. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
26. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
27. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 5 (penkias) kalendorines dienas nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

VIII. SUTARTIES NUTRAUKIMAS

28. Sutartis gali būti nutraukta prieš terminą abiejų Šalių susitarimu. 
29. Sutartis gali būti nutraukta, ne teismo tvarka,  vienos iš Šalių raštišku reikalavimu, jeigu kita Šalis pažeidžia esmines Sutarties sąlygas ir pažeidimo ar jo pasekmes (-ių) nepašalina per 2 (dvi) darbo dienas nuo to momento, kai kita Šalis pranešė raštišku pranešimu pažeidėjai apie tokį pažeidimo faktą. Šiame punkte minimu atveju apie numatomą Sutarties nutraukimą nutraukianti Šalis privalo raštu pranešti kitai Šaliai ne vėliau nei kaip  prieš 5 (penkias) darbo dienas iki numatomos Sutarties nutraukimo dienos. 
30. Bet kuri iš Šalių gali vienašališkai nutraukti sutartį pranešdama apie tai kitai Šaliai prie 30 (trisdešimt) kalendorinių dienų.
31. Sutarties pasibaigimas neturi įtakos Šalių atsakomybei, taip pat nuostatoms, kurios pagal savo esmę išlieka galioti ir po Sutarties pabaigos (pvz. nuostatos dėl konfidencialumo, intelektinės nuosavybės, kt.).
IX. SUBTEIKĖJAI, JŲ KEITIMO TVARKA

32. Sutarčiai vykdyti pasitelkiami šie subteikėjai: (įrašyti jeigu pasitelkiami).
33. Subteikėjų keitimas vietomis tarp Sutartyje numatytų subteikėjų ar didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui galimas tik toms Paslaugoms, kurias Teikėjas pasiūlyme buvo numatęs perduoti subteikėjams ir tik gavus Užsakovo sutikimą.
34. Sutarties galiojimo metu papildomų subteikėjų pasitelkimas arba Sutartyje numatytų subteikėjų atsisakymas galimas, tik gavus Užsakovo sutikimą ir esant vienai iš šių priežasčių:
34.1. Sutartyje numatytas subteikėjas yra likviduojamas, bankrutavęs arba jam yra iškelta bankroto byla;
34.2. Subteikėjas Teikėjui atsisako atlikti jam Sutartyje numatytą Paslaugų dalį;
34.3. Siekiant tinkamai ir laiku įvykdyti Sutartį dėl pagrįstų aplinkybių būtina padidinti Paslaugų teikimo spartą.
35. Sutarties 34 ir 35 punktuose nurodytais atvejais Užsakovui pateikiamas pagrįstas prašymas, pridedant jį pagrindžiančius dokumentus. Subteikėjas gali pradėti teikti Paslaugą, tik Teikėjui gavus Užsakovo sutikimą.
36. Sutarties 34 ir 35 punktuose nurodytais atvejais naujas subteikėjas privalo Užsakovui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subteikėjams (jeigu tokie buvo reikalaujami).
37. Užsakovas kartu su Teikėju turi teisę sudaryti trišalius susitarimus dėl tiesioginio atsiskaitymo už šioje Sutartyje vykdomus įsipareigojimus su subteikėju šiomis sąlygomis: 
      38.1.   Trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis;
      38.2.   Teikėjas, vadovaudamasis Sutarties nuostatomis, teikdamas apmokėjimo dokumentus už sutartyje nustatytus įsipareigojimus, kartu turi pateikti įrodymus apie konkretaus subteikėjo patirtas išlaidas, o Užsakovas, vadovaudamasis Sutarties nuostatomis, subteikėjui tiesiogiai apmokės tik pagal Teikėjo patirtų išlaidų apmokėjimo dokumentus. Bendra Užsakovo Teikėjui ir subteikėjui mokama suma neturi viršyti šioje sutartyje numatytos kainos.

X. KITOS SUTARTIES SĄLYGOS

38. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos įstatymais ir kitais teisės aktais, Užsakovo parengtais pirkimo dokumentais bei viešojo pirkimo metu pateiktu Teikėjo pasiūlymu.
39. Sutarties sąlygos sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo nustatytas išimtis.
40. Paslaugoms tinkamai suteikti reikalingi dokumentai (informacija) laikomi (saugomi) Užsakovo buveinėje.
41. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
42. Sutartis įsigalioja Šalims pasirašius ją ir galioja 12 mėnesių bei visiško Šalių įsipareigojimų pagal šią Sutartį įvykdymo arba kol bus išnaudota Sutarties 3 punkte nurodyta suma. 
43. Šalių susitarimu Paslaugų terminas bus pratęstas dar 12 (dvylikai) mėnesių, t. y. antriems Paslaugų teikimo metams, tuo atveju, jei nei viena iš Šalių, likus ne mažiau kaip 30 (trisdešimčiai) kalendorinių dienų iki pirmųjų Paslaugų suteikimo metų pabaigos, raštu nepareiškia noro kitai Šaliai nepratęsti šios Sutarties antriems Paslaugų suteikimo metams.
Raštiškas atskiras susitarimas dėl sutarties pratęsimo pasirašomas nebus.
44. Šalys susitaria, kad esminiu Sutarties pažeidimu bus laikomas pažeidimas, atitinkantis Lietuvos Respublikos Civilinio kodekso 6.217 straipsnio 2 dalies atvejus, įskaitant Paslaugų numatytų Sutartyje suteikimo terminų praleidimas. 
45. Teikėjas Sutarčiai vykdyti skiria atsakingą Sutarties vykdytoją (–us): vardas, pavardė,     telefonas:, el. paštas:____________________________________________   .      
46. Užsakovas Sutarčiai vykdyti skiria atsakingą Sutarties vykdytoją: vardas, pavardė,     telefonas:, el. paštas: _______________________________________________________ . 
47. Užsakovo atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas asmuo: ___________________________________________. 
48. Sutartis, jos pakeitimai/papildymai pasirašomi elektroniniu parašu. 
49. Visi susirašinėjimai vykdomi elektroniniu paštu, ar kitomis elektroninėmis priemonėmis. Užsakovo ir Teikėjo siunčiami raštai ar kiti dokumentai sutarties vykdymo metu pasirašomi tik elektroniniais parašais. 
50. Teikėjui Sutarties vykdymo metu pateikus laiškus kitu būdu nei, kad nurodyta Sutarties 48 punkte, ar pateikus raštus, kitus dokumentus pasirašytus ne elektroniniu parašu, tokie laiškai ir dokumentai bus laikomi neįteiktais. 
51. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos šalies sutikimo.
52. Prie Sutarties pridedami šie priedai:
52.1. Priedas Nr. 1 „Techninė specifikacija“;
52.2. Priedas Nr. 2 „Teikėjo pasiūlymas“;
52.3. Priedas Nr. 3 „Duomenų tvarkymo sąlygos“.

